**אולג איוואנוביץ' סקריפוצ'קה** (ברוסית: **Олег Иванович Скри́почка**; הוא מהנדס וקוסמונאוט רוסי. שהשתתף במשלחות לתחנת החלל הבין לאומית. הוא השתתף במשלחות 25/26 ,47/48 ו- 61/62 ביו.

ביוגרפיה
--------

סקריפוצ'קה נולד ב-24 בדצמבר 1969 בנווינומיסק, חבל סטברופול, רוסיה הסובייטית, ברית המועצות. הוא סיים לימודיו בתיכון בשנת 1987. והתקבל לאוניברסיטה הטכנית הממלכתית של מוסקבה ע"ש באומן. בשנת 1993 הוא סיים אותה עם תואר שני בהנדסת מכונות עם התמחות בבניית טילים.

ניסיון
------

בשנים 1987–1991 עבד כבוחן מתכות. בשנים 1993-1991 עבד כטכנאי בלשכת הפרויקטים של האגודה המדעית-תעשייתית בתאגיד החלל אנרגיה. מאוגוסט 1993 עד אוגוסט 1997 עבד כמהנדס בלשכת הפרויקטים של אנרגיה לפיתוח רכבי חלל להובלה ומטען.

קריירה ברוסקוסמוס
-----------------

 סקריפוצ'קה מצולם בתוך חללית הסויוז TMA-01M ביום העגינה לתחנת החלל הבינלאומית.
בשנת 1997 סקריפוצ'קה סיים קורס הכנה לקוסמונאוטים וצורף למשלחת לתחנת החלל הבינלאומית. 

### משלחת 25/26

סקריפוצ'קה היה מהנדס טיסה במשלחת מס' 25/26, ששוגרה ב-7 באוקטובר 2010 מקוסמודרום בייקונור, על סיפון החללית סויוז TMA-01M, יחד עם הקוסמונאוט אלכסנדר קאלרי והאסטרונאוט מנאס"א סקוט קלי. סקריפוצ'קה הגיע לתחנת החלל לאחר שהחללית הסויוז התחברה לתחנת החלל בשעה 00:01 UTC ב-10 באוקטובר 2010, ונשאר על סיפונה של תחנת החלל הבין-לאומית עד מרץ 2011. במהלך משימתם, סקריפוצ'קה ושאר אנשי הצוות במשלחת השתתפו במגוון רחב של מחקרים, כולל פיזיקה בסיסית, ניסויים ביומטריים וחקירות על גידול גבישים בחלל, כמו גם בפעילויות הסברה חינוכית. לאחרי שהות של 159 ימים בחלל, הוא חזר לכדור הארץ ב-16 במרץ 2011 ביחד עם יתר חברי משלחת מס' 26. החללית סויוז TMA-01M הנושאת את סקריפוצ'קה, קלרי וקלי נותקה ממודול "פויסק" בשעה 4:27 GMT.   לאחר כניסה מחדש נומינלית, קפסולת הסויוז נגעה בקרקע בשעה 7:54 GMT ליד ארקאליק בצפון מרכז קזחסטן. מספר דקות לאחר מכן, סקריפוצ'קה ושני אנשי הצוות שלו נשלפו מהקפסולה והונחו בכיסאות שכיבה.

סקריפוצ'קה הולך בחלל.
סקריפוצ'קה השתתף בשלוש הליכות חלל במהלך שהותו בתחנת החלל.

ב-15 בנובמבר 2010, השתתף בהליכת חלל עם עמיתו הקוסמונאוט הרוסי ממשלחת 25, מהנדס הטיסה פיודור יורצ'יחין. בשעה 13:25 UTC, הוא ויורצ'יחין יצאו מחוץ לתחנת החלל כדי לערוך עבודות תחזוקה. הליכת החלל נמשכה שש שעות ו-27 דקות. זו הייתה הליכת החלל הראשונה עבורו, ובמהלכה היה בחליפת חלל המסומנת בפסים כחולים (אורלן-MK 5). שני הקוסמונאוטים הסירו את הניסויים המדעיים של קונטור ו-Expose-R. ניסוי קונטור חקר יכולת שליטת עצמים מרחוק לנשק רובוטי והניסוי Expose-R הוא ניסוי של סוכנות החלל האירופית שנועד לחשוף חומר אורגני לסביבה הקיצונית של החלל. במהלך הליכת החלל, סקריפוצ'קה ויורצ'יחין התקינו עמדת עבודה רב תכליתית ניידת במודול השירות Zvezda והתקינו הרחבות מעקה בין מודול פויסק לבין מודולי Zvezda ו-Zarya במקטע הרוסי של תחנת החלל הבינלאומית. הם ביצעו ניסוי בשם Test, שמטרתו לאמת את קיומם של מיקרואורגניזמים או זיהום מתחת לבידוד במקטע הרוסי של תחנת החלל. סקריפוצ'קה ויורצ'יחין הוציאו מצלמת טלוויזיה ממודול Rassvet, אולם הם לא הצליחו להעביר את המצלמה מחדש בגלל הפרעה לבידוד במקום בו היו אמורים להתקין אותה.

במהלך הליכת החלל השנייה שלו, שנערכה ב-21 בינואר 2011, סקריפוצ'קה והקוסמונאוט דמיטרי קונדראטייב התמקדו בהשלמת ההתקנה של מערכת העברת נתונים חדשה במהירות גבוהה. סקריפוצ'קה סומן כ-"Extravehicular 2" והיה לו פס כחול בחליפת החלל שלו. סקריפוצ'קה לבש גם מערכת מצלמות טלוויזיה אלחוטית המסופקת על ידי נאס"א ונורות קסדה כדי לספק שידור חי למרכז בקרת הטיסה של רוסקוסמוס במחוז מוסקבה. קונדראטייב וסקריפוצ'קה ביצעו הליכת חלל שנמשכה חמש שעות, 23 דקות. הם פרסו את האנטנה עבור מערכת הרדיו הטכנית להעברת מידע, מערכת ניסיונית שנועדה לאפשר קישור קובצי נתונים גדולים בטכנולוגיית רדיו במהירות של כ-100 מגהבייט לשניה מהקטע הרוסי של תחנת החלל.

במהלך הליכת החלל, קונדראטייב וסקריפוצ'קה גם הסירו את מחולל פעימות הפלזמה בצד העגינה של מודול זבזדה שהיה חלק מניסוי לחקר הפרעות ושינויי ביונוספרה מזרימת פלזמה לתחנת החלל. הגנרטור, שהיה מכוסה, הוסר והוחזר בתוך מנעל האוויר מסוג Pirs. הם גם הסירו את הניסוי המסחרי Expose-R מצד העגינה של זבזדה. החבילה המשותפת של סוכנות החלל האירופית והרוסית מכילה מספר דגימות חומר שהושארו פתוחות לתנאי החלל. בעבודה בתוך מנעל האוויר של פירס, לקחו קונדראטייב וסקריפוצ'קה את מצלמת העגינה החדשה למודול (Rassvet (MRM1 ונשאו אותה לאתר העבודה על Rassvet. הם התקינו את המצלמה וחיברו אותה למחבר חוטי מחווט מראש, המשדר את הווידאו לתחנת החלל.

בב-16 בפברואר 2011, קונדראטייב וסקריפוצ'קה שוב יצאו לחלל. המשימות שלהם כללו התקנת אנטנת רדיו, פריסת לוויין ננו, התקנת שני ניסויים ואחזור שני לוחות חשיפה בניסוי שלישי. הניסויים שהתקינו הם ניסוי מולניה-גאמה, המודד התזות גאמה וקרינה אופטית בתנאי ברק יבשתיים וברעמים, וניסוי מערכת העברת נתונים במהירות גבוהה המשתמשת בטכנולוגיית רדיו. לוחות החשיפה שאוחזרו הם חלק מניסוי הנקרא Komplast.

### משלחת 47/48

סקריפוצ'קה חזר לחלל בחללית "סויוז TMA-20M", ב-19 במרץ 2016, כחלק מצוות משלחת מס' 47/48 לתחנת החלל הבין-לאומית.

### משלחת 61/62

סקריפוצ'קה שוגר לתחנת החלל הבינלאומית על סיפונה של "סויוז MS-15" ב-25 בספטמבר 2019, כחבר משלחות 61 ו-62, יחד עם האסטרונאוטים ג'סיקה מאיר ואנדרו מורגן. הוא שב לכדור הארץ ב-17 באפריל 2020.

קישורים חיצוניים
----------------

ויקישיתוף מדיה וקבצים בנושא **אולג סקריפוצ'קה** בוויקישיתוף
* ביוגרפיה של עובדות חלל על אולג שריפוצ'קה
* ביוגרפיה Spaceflight101 של אולג שריפוצ'קה

הערות שוליים
------------

1. 1 2  NASA (בספטמבר 2010). "Cosmonaut Bio: Oleg Ivanovich Skripochka". נבדק ב-17 באוקטובר 2010. `{{cite web}}`:  (עזרה)
2. ↑  William Harwood (2010-10-07). "Three men launched into space for half-year voyage". SpaceflightNow. נבדק ב-2010-10-17.
3. ↑  Denise Chow (9 באוקטובר 2010). "Soyuz Spacecraft Docks at Space Station With New Crew". SPACE.com. נבדק ב-17 באוקטובר 2010. `{{cite web}}`:  (עזרה)
4. ↑  Clara Moskowitz (17 באוקטובר 2010). "Russian Soyuz to Launch New Space Station Crew Today". SPACE.com. נבדק ב-17 באוקטובר 2010. `{{cite web}}`:  (עזרה)
5. ↑  NASA (16 במרץ 2011). "Expedition 26 Returns Home". נבדק ב-16 במרץ 2011. `{{cite web}}`:  (עזרה)
6. ↑  Chris Bergin (2011-03-16). "Russian Soyuz TMA-01M in nominal return to Earth". NASAspaceflight.com. נבדק ב-2011-03-16.
7. ↑  "Russian Cosmonauts Commence Space Walk". Russian Federal Space Agency. 2010-11-15. נבדק ב-2010-11-16.
8. ↑  "Russian Cosmonauts Returned to the ISS after EVA". Russian Federal Space Agency. 2010-11-16. נבדק ב-2010-11-16.
9. ↑  NASA (2010-11-12). "Russians Plan 26th Space Station Spacewalk". נבדק ב-2010-11-13.
10. ↑  NASA (2010-11-15). "Crew completes spacewalk". נבדק ב-2010-11-16.
11. ↑  NASA (2011-01-21). "Cosmonauts Perform 27th Russian Space Station Spacewalk". נבדק ב-2011-01-22.
12. ↑  Russian Federal Space Agency (21 בינואר 2011). "Russian Cosmonauts Successfully Completed Spacewalk Ahead of Schedule". נבדק ב-22 בינואר 2011. `{{cite web}}`:  (עזרה)
13. ↑  "Schedule of ISS flight events". NASAspaceflight.com. 17 ביולי 2010. נבדק ב-24 ביולי 2010. `{{cite web}}`:  (עזרה)